鄧成彦病以詩來問所以治病者作詩答之
作者：李綱
朝代：宋

paragraphs: 四大假合初不真，筋脈纒絡相依因。
□□□□類芭蕉，須叟變滅如浮雲。
風寒暑濕起衆疾，痛楚展轉勞吟呻。
醫工對治巧用藥，分别佐使甘酸辛。
須知病者誰受病，其中必有不病人。
於斯薦取自調伏，沈痾消散如埃塵。
本來面目只一體，安用更分精與神。
欲識其中不病者，即是毗盧清淨身。